Sekspastoor-verhoor: Hof sê oor verdediging se aansoeke | Maroela Media
Timothy Omotoso. Foto: ANA.
Regter Mandela Makaula het Dinsdag in die Port Elizabeth-hooggeregshof 'n aansoek om verlof tot appèl oor sy weiering om hom aan die saak te onttrek van die hand gewys in die verhoor van Timothy Omotoso, die sogenaamde "sekspastoor", en sy medebeskuldigdes, Lusanda Sulani en Zukiswa Sitho.
Makaula het tydens sy uitspraak gesê die verdediging se argument dat hy 'n "gesellige" verhouding met Cheryl Zondi, die staatsgetuie gehad het, is moedswillig buite konteks geneem. Hy het gesê Zondi was merkbaar ontsteld en het voortdurend emosioneel geraak en gehuil.
Makaula het gesê aangesien haar getuienis regstreeks uitgesaai is, was haar toestand in die getuiebank algemene kennis. Volgens hom het hy in dié oomblikke die uitdrukkings gebruik wat nie op die amptelike hofrekord is nie.
Makaula het in 'n stadium vir Zondi gesê: "Ek kan sien jy huil of is emosioneel, is jy nog oukei? Het jy 'n breuk nodig? Moet ons verdaag dat jy jou in bedwang kan bring?"
Makaula het ook 'n aansoek om verlof tot appèl teen sy vroeëre besluit om nie die aanklagte teen Omotoso en Sulani en Sitho terug te trek nie, van die hand gewys. Hy het gesê hy het die aanvanklike aansoek tydens die begin van die verhoor van die hand gewys.
Makaula het nou aangedui redes sal tydens of ná die verhoor voorsien word.
Peter Daubermann, vir die verdediging, het sedertdien aangedui dat hy hom tot die appèlhof sal wend.
Die saak is voorlopig tot 10 Desember uitgestel.
Sit hom weg of stuur hom terug. Hier is genoeg gemors in SA. Geen ander Hof sal tot n ander besluit kom nie.
EK het altyd gedog mens gaan eerste appelhof toe nadat jy in hooggeregshof jou swak vermoor het. HOE DAN NOU????.kan IEMAND MY help asb?
PJ · 6 maande gelede
Wonder of hy nie bietjie Hlaudi bloed in hom het nie kyk sy hand gebare en gesigs uitdrukking ?
Katerina · 6 maande gelede
Maroela..Regtig?? Moet ons regtig lees van hierdie obsene klein sage elke dag?? We do not care. Regtig, ons wit Suid Afrikaners het groter probleme as hierdie vent en sy "goings-on"
nico k · 6 maande gelede
Dries, om jou vraag te antwoord. Die saak wat hulle verloor het was die regter se beslissing dat hy hom nie aan die saak gaan onttrek nie. Dit is daardie saak wat nou appelhof toe gaan. Wat ek graag wil weet, is die man uit op parool? Indien nie dan kan hulle maar appelleer so veel as hulle wil.